
УВЕДОМЛЕНИЕ по чл. 66 от АПК
На основание чл. 5, ал. 2 от Устройствения правилник на Министерство на културата, чл. 1, ал. 5, т.5.2 от Закона за държавния бюджет на Република България за 2024г. и чл. 66 от Административнопроцесуалния кодекс, Министерство на културата уведомява заинтересованите лица, че открива производство по издаване на общ административен акт  – заповед на министъра на културата за утвърждаване на:
1. Програма "Читалища" за предоставяне на средства по чл. 1, ал. 5, т.5.2 от Закона за държавния бюджет на Република България за 2024г. 
2. Програма "Нематериално културно наследство" за предоставяне на средства по чл. 1, ал. 5, т. 5.2 от Закона за държавния бюджет на Република България за 2024г. 
	Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да входират в Министерство на културата, в гр.София, бул. „Александър Стамболийски“ №17 или на e-mail адрес o.stefanova@mc.government.bg                           в едномесечен срок, считан от датата на оповестяване на уведомлението.
Настоящето уведомление да се оповести на интернет страницата на Министерство на културата на основание чл. 66, ал. 1 от АПК.
Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в дирекция „Международно сътрудничество, европейски програми и регионални дейности“ в Министерство на културата, стая № 413.






    НАЙДЕН  ТОДОРОВ
    МИНИСТЪР НА КУЛТУРАТА           
Съгласувано с:							     
Виктор  Стоянов – заместник-министър				 
Тодор  Керанов –  главен секретар						 
Мелина Крикорян – и. д. директор на дирекция ПНДПП 
д. н. Силва Хачерян  – директор на дирекция МСЕПРД
Изготвил: Орхидея Стефанова – експерт, МСЕПРД

